บาทเปิด 32.20 บาทต่อดอลล่าร์ แข็งค่าต่อ
เงินบาทเปิดตลาด 32.20 บาทต่อดอลล่าร์ แข็งค่าต่อ ตามสกุลเงินภูมิภาค,มองกรอบวันนี้ 32.10-32.25
5 ม.ค. 2561

เงินบาทเปิดตลาด 32.20 บาทต่อดอลล่าร์ แข็งค่าต่อ ตามสกุลเงินภูมิภาค,มองกรอบวันนี้ 32.10-32.25นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 32.20 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 32.24 บาท/ดอลลาร์เช้านี้เงินบาทปรับตัวแข็งค่าขึ้นอีกเล็กน้อย และถือว่าแข็งค่าสุดตั้งแต่เดือน ก.ย.57 ซึ่งเป็นการแข็งค่าในทิศทางเดียวกับสกุลเงินอื่นๆ ในภูมิภาค เนื่องจากในภาพรวมขณะนี้นักลงทุนไม่คิดว่าดอลลาร์สหรัฐจะแข็งค่าไปอีกแม้ธนาคารกลางสหรัฐ (เฟด) จะมีทิศทางที่ชัดเจนในเรื่องการปรับขึ้นอัตราดอกเบี้ย เพราะหลายประเทศเองเศรษฐกิจก็ฟื้นตัวและพร้อมที่จะปรับขึ้นดอกเบี้ยเช่นกัน"นักลงทุนไม่ได้ถือสกุลดอลลาร์สหรัฐมากแล้ว เพราะมองว่าประเทศอื่นๆ เศรษฐกิจก็เริ่มเติบโตดี หุ้นทั่วโลกก็ปรับขึ้นต่อเนื่อง นักลงทุนอยู่ในภาวะ risk on สามารถรับความเสี่ยงได้มากขึ้น อยากถือเงินในสกุลที่มีความเสี่ยงเพิ่มมากขึ้นได้" นักบริหาร เงินระบุนักบริหารเงิน คาดว่าวันนี้เงินบาทยังมีทิศทางแข็งค่าได้ต่อ คาดว่าจะเคลื่อนไหวในกรอบ 32.10-32.25 บาท/ดอลลาร์ พร้อมมองว่ามีโอกาสที่จะได้เห็นเงินบาทไปแตะระดับ 32.00 บาท/ดอลลาร์ ได้ภายในเดือนนี้